Ghali Umar Na'Abba ɗan siyasan Najeriya ne kuma tsohon Kakakin Majalisar Nijeriya. Ghali Umar Na'Abba CFR an haife shi a cikin dangin Alhaji Umar Na'Abba, dan kasuwa a Tudun Wada, Birnin jihar Kano, Karamar Hukumar Municipal a ranar 27 ga watan Satumba, na shekara ta 1958. Mahaifinsa ya kasance mai kaifin tarbiyya kuma malamin addinin Musulunci. Mahaifinsa ya koya masa kyawawan halaye na aiki tuƙuru, kasuwanci, sahihiyar magana, jajircewa, sahihanci, kuzari, halin sassaucin ra'ayi, hankali, ladabi da son addini sosai. A cikin horo, aiki da gwaninta, Na'Abba masanin kimiyyar siyasa ne kuma mai tsara manufofi. Ya sami digiri na farko a Kimiyyar Siyasa daga Jami’ar Ahmadu Bello, Zariya a shekara ta 1979. Karatun sa na farko ya kasance ne a makarantar Firamare ta Jakara, Kano inda ya sami takardar shedar kammala karatun Farko a shekara ta 1969. Daga baya ya halarci Kwalejin Rumfa da ke Kano don samun shedar kammala karatunsa ta Makarantar Afirka ta Yamma sannan kuma ya kasance a Makarantar Nazarin Firamare, Kano tsakanin shekara ta 1974 da shekara ta 1976, kafin ya samu shiga Jami’ar Ahmadu Bello, Zariya a watan Oktoba, na shekara ta 1976.